cyanic-selkie/wikianc huggingface dataset:
Cadillac (vuoden 1964 albumi)
Cadillac-albumin CD-versio
"Cadillac"-kappale on mukaelma Vince Taylorin sävellyksestä "Brand New Cadillac." Ruotsalainen Hep Stars teki oman versionsa kuultuaan Renegadesin sovituksen. Taylorin levy-yhtiö nosti kanteen saatuaan tiedon kappaleen menestyksestä. Asia sovittiin siten, että Taylorin nimi lisättiin tietoihin ja tekijänoikeudet jaettiin puoliksi Renegadesin ja Taylorin kesken. Hep Stars ei tiennyt kappaleen tarkkaa alkuperää, mutta sen versiossa Taylorin nimi on myöhemmin liitetty tekijätietoihin. The Shamrocks teki "Cadillacista" cover - version, joka menestyi mm. Japanissa.
Kappaleet:
Show TV
Show TV on turkkilainen televisiokanava, joka on perustettu vuonna 1992. Show TV on Ciner Media Groupin omistuksessa.
Fox (turkkilainen televisiokanava)
Fox on turkkilainen televisiokanava, joka on perustettu vuonna 2007. Fox on Fox Networks Groupin omistuksessa.
Venäjän valtionpalkinto
Venäjän valtionpalkinto (, Gosudarstvennaja Premija Rossijskoj Federatsii) on tutkijoille, taiteilijoille ja humanitaarisen työn tekijöille osoitettu palkinto, joka perustettiin 1992. Vastaavaa Neuvostoliiton valtionpalkintoa jaettiin vuosina 1966—1991.
Alldeutscher Verband
Alldeutscher Verband eli Yleissaksalainen liitto tai Pangermaaninen liitto oli saksalainen äärioikeistolainen järjestö, joka kannatti pangermanismia ja imperialismia. Se perustettiin vuonna 1891 protestina Sansibarin sopimusta vastaan, jolla Saksa oli saanut Britannialta Helgolandin saaret vastineeksi siitä että se luopui vaatimuksistaan Sansibariin.
Ernst Hasse oli järjestön ensimmäinen puheenjohtaja, ja Heinrich Class oli hänen seuraajansa vuodesta 1908. Teollisuusmies Emil Kirdorf kuului perustajajäseniin, ja Gustav Krupp rahoitti toimintaa avokätisesti. Alldeutscher Verband lakkautettiin vuonna 1939.
Järjestön tavoitteena oli vastustaa hallituksen toimia, joiden uskottiin heikentävän Saksaa. Sosiaalidarwinismi ja rotuhygienia muodostivat ideologisen perustan. Lisääntymistä alempina pidettyjen rotujen kuten juutalaisten kanssa vastustettiin. Järjestöllä oli vaikutusvaltaa Saksan hallituksiin, ja se haittasi Bismarckin luomaa ulkopoliittista vakautta.
Sodan jälkeen Alldeutscher Verband tuki kenraali Ludendorffia tämän poliittisissa manöövereissä. Myös Saksalaiskansallinen kansanpuolue sai järjestöltä tukea.
Girl, Boy, Bakla, Tomboy
Girl, Boy, Bakla, Tomboy on vuonna 2013 ensi-iltansa saanut filippiiniläinen tagaloginkielinen komediaelokuva, jonka on ohjannut Wenn Deramas.
Parhaan käsikirjoituksen Annie-palkinto
Parhaan käsikirjoituksen Annie-palkinto on Los Angelesin kansainvälisen animaatiofilmiyhdistyksen vuodesta 1995 lähtien vuosittain jakama palkinto edellisvuoden parhaalle animaation käsikirjoittajalle. Vuonna 1994 palkinto annettiin parhaalle tarinan avustajalle. Poikkeuksellisesti vuonna 2002 Annie-palkintoja ei jaettu ollenkaan. Vuodesta 1998 lähtien palkintoa on jaettu kahdessa osassa, parhaasta elokuvan- ja television käsikirjoituksesta. Sitä ennen palkintoa jaettiin vuorotellen parhaasta käsikirjoituksesta elokuvan ja televisiosarjan välillä.
Lamantiini
Lamantiini eli kynsimanaatti eli manaatti (Trichechus manatus) on yksi kolmesta manaattien nisäkäsheimon lajista. Se elää vuorovesisuistoissa, suurissa joissa ja matalissa merissä Floridassa, Karibianmerellä ja Etelä-Amerikan pohjoisrannikolla Brasiliaan asti. Lamantiineja oli vuonna 2002 noin 10 000 – 12 000 yksilöä, ja se on luokiteltu vaarantuneeksi.
Lamantiini voi kasvaa neljä metriä pitkäksi ja 1 600 kg:n painoiseksi. Lamantiini on väriltään harmahtavanruskea, ja sen ihossa on viherlevälaikkuja ja harvaa karvaa. Se elää usein pienissä perheryhmissä. Lamantiini tulee sukukypsäksi kahdeksanvuotiaana ja saa yhden poikasen kerrallaan. Se voi elää yli 28-vuotiaaksi. Lamantiini syö upos- ja kelluslehtisiä vesikasveja sekä rantatörmien kasveja.
Lamantiinit kärsivät moottoriveneiden potkureista ja turismista sekä kalaverkoista ja metsästyksestä.
Shandi
Shandi on yhdysvaltalaisen Kiss-yhtyeen kappale ja single vuonna 1980 julkaistulta albumilta Unmasked. Kappaleen laulaa Paul Stanley, joka kirjoitti sen yhdessä tuottaja Vini Poncian kanssa. Stanley on ainoa Kiss-jäsen, joka soittaa kappaleessa; muut muusikot ovat Tom Harper (basso), Anton Fig (rummut) ja Holly Knight (kosketinsoittimet).
”Shandi” ylsi Yhdysvalloissa top 50:een ja muutamassa Euroopan maassa top 10:een. Singlen B-puolena toimi basisti Gene Simmonsin laulama ”She's So European”.
Taustaa
Paul Stanleyn lisäksi kappaleessa soittavat Tom Harper (basso), Anton Fig (rummut) ja Holly Knight (kosketinsoittimet). Harper, joka oli toiminut Paul Stanleyn kitarateknikkona Dynasty-albumin kiertueella, soittaa bassoa, koska Gene Simmons sairastui ”Shandin” äänityksen aikaan. Simmons piti Harperin vuoden 1963 Gibson Thunderbirdilla soittamasta otosta, ja kutsui Harperia jatkossa ”jätkäksi, joka soitti bassoa Shandissa”. Palkkioksi Harper sai viidensadan dollarin sekin.
Paul Stanley ja tuottaja Vini Poncia olivat kappaleesta innoissaan, mutta Poncian mukaan ei ole varmuutta, olivatko yhtyeen muut jäsenet yhtä vakuuttuneita. Levy-yhtiö Casablanca Recordsin johtaja Neil Bogart, oli mielissään, sillä hän hamusi yhyeeltä hittisinglejä ”I Was Made for Lovin' Youn” jatkoksi. Bogart uskoi kappaleeseen, ja oli varma, että ”Shandista” tulee listaykkönen.
Julkaisu ja vastaanotto
”Shandi” nousi Yhdysvalloissa sijalle 47 sekä top 10:een ainakin Norjassa, Uudessa-Seelannissa ja Australiassa. Menestys ei kuitenkaan ollut odotetun suurta ja tämä aiheutti arvosteluryöpyn tuottaja Vini Ponciaa kohtaan. Ponciaa syytettiin yhtyeen viemisestä tyylillisesti liian kevyeen ja popmaiseen suuntaan. Paul Stanley on kuitenkin puolustanut Ponciaa ja todennut, ettei kukaan yhtyeen jäsen aikoinaan ollut tyylinmuutosta vastaan.
Luettelo Helsingin vanhimmista rakennuksista
Tämä on epätäydellinen luettelo Helsingin vanhimmista rakennuksista. Helsingin kaupungin vanhimmat rakennukset ovat 1700-luvun puoliväliltä. Seurasaaressa on tätäkin vanhempia rakennuksia, mutta nämä eivät sijaitse alkuperäisillä paikoillaan. Helsingin vanhin muualta tuotu rakennus on 1680-luvulta peräisin oleva Karunan vanha kirkko, ja kantakaupungin vanhin on vuonna 1757 valmistunut Sederholmin talo. Helsingin kantakaupunki rakennettiin pitkälti toiseen maailmansotaan mennessä, ja osittain sen jälkeenkin. Tällä sivulla olevassa luettelossa näkyvät pääosin ainoastaan Kaartinkaupungissa, Kampissa, Katajanokalla, Kluuvissa, Kruununhaassa, Punavuoressa, ja Ullanlinnassa sijaitsevat, ja ennen vuotta 1890 valmistuneet rakennukset. Suomenlinnan rakennukset ovat omassa luettelossaan. Luettelosta puuttuu mm. Pukinmäen kartano 1800-luvulta, Spaakin talo 1700-luvulta sekä muita Arabian/Vanhakaupungin 1800-luvun rakennuksia, Sörnäisten vankila, Santahaminan vanhimmat rakennukset 1850-luvulta, ”Stidilä” rak. 1874. Vuosaaressa sekä Husön kartanossa on rakennuksia jotka ovat 1800-luvun puolessavälissä rakennettuja. 1880-luvun lopun taloja on niin paljon, ettei kaikkia ole listattu.
Häiriötekijä
Häiriötekijä on vuonna 2015 ensi-iltansa saanut suomalainen musta komediaelokuva, jonka on ohjannut Aleksi Salmenperä. Elokuva perustuu Q-teatterin samannimiseen näytelmään vuodelta 2013.
Elokuvan kuvaukset alkoivat kesäkuussa 2014.
Häiriötekijä sai ensi-iltansa 21. elokuuta 2015 Espoo Ciné -elokuvafestivaaleilla.
Juoni
Elokuva koostuu useista eri episodeista, jotka ovat järjestyksessä nimeltään:
Martola
Martola on seuraavien henkilöiden sukunimi:
Barni
Barni (, tunnus b) on hyvin pieni pinta-alan yksikkö, jota käytetään tehollisen poikkipinta-alan ja vaikutusalan yksikkönä ydinfysiikassa. Yksi barni on 10–28 neliömetriä.
Yksi barni vastaa suunnilleen uraaniatomin ytimen poikkipinta-alaa. Sitä käytettiin alun perin ydinreaktioiden vaikutusalan yksikkönä, mutta nykyisin myös hiukkasfysiikassa kaikkien sirontaprosessien vaikutusalojen yhteydessä. Vaikka barni ei ole SI-järjestelmän mukainen yksikkö, mittayksikköjä koskeva kansainvälinen standardi ja myös Suomessa voimassa oleva mittayksikköasetus hyväksyvät sen.
Kerrannaiset
Barnin ohella käytetään myös seuraavia siitä johdettuja, SI-etuliitteiden avulla muodostettuja kerrannaisyksiköitä:
Muita yksiköitä
Laskettujen poikkipinta-alojen yksikkönä käytetään usein myös luonnonvakioista johdettua yksikköä ħ2c2/GeV2, joka on suunnilleen 0,3894 mb. Tämä on yksi niin sanotuista luonnollisesti motivoiduista yksiköistä, samalla kun täysin luonnolliset yksiköt (vrt. Plankin yksiköt) lähtevät gigaelektronivoltin asemesta elektronin massasta ja hienorakennevakiosta.
Barnin tapaan efektiivinen poikkipinta-ala vaihtelee laajalti törmäävien hiukkasten laadusta ja tilasta riippuen. Se esimerkiksi on voimakkaasti eroava termalisoiduille ja nopeille neutroneille, ydinreaktorissa, suhteessa eri uraaniatomeihin. Niinpä barni ja sen johdokset ovat varsin selvästi empiirisiä yksiköitä.
Hiukkaskiihdyttimissä on usein tärkeää hiukkasten yksittäisten törmäysten energiatason lisäksi tietää kuinka paljon törmäyksiä tapahtuu tietyssä ajassa tai suhteessa kokonaistörmäilyyn. Tilastollista analyysia varten on myös tarpeellista laskea kuinka paljon törmäyksiä on kokonaisuudessaan tapahtunut, kiihdyttimen olemassaolon aikana. Näissä laskuissa yleisesti käytetään femtobarnin käsitettä, joka on kymmenen potenssiin miinus viisitoistas osa barnista; siis tuhannesosa miljoonasosan miljoonasosasta barnista, tai noin kymmenen potenssiin miinus 43 neliömetriä.
Varsinkin käänteisen femtobarnin käsitettä käytetään yleisesti. Se tarkoittaa törmäysten määrää per femtobarni, ja sillä mitataan kiihdyttimen luminositeettia. Jos törmäytettävää ainetta on tietty määrä, kertomalla se luminositeetilla saadaan keskimääräinen lukumäärä todellisia törmäyksiä kiihdyttimessä. Samalla hämäävästi käänteistä femtobarnia käytetään myös integroidun luminositeetin mittarina: kun se mittaa hetkittäin tapahtuvien törmäysten määrää per sekunti, integroiden se yli ajan se mittaa myös kaikkien tapahtuneiden törmäysten kokonaismäärää.
LHC:ssä jälkimmäinen mittari tavoitti vuonna 2017 n. 10,000,000,000,000,000 (10,000 biljoonaa, 0,01 triljoonaa) törmäystä, eli 100 (integroitua) käänteisfemtobarnia.
Alkuperä
pienoiskuva|Uraaniatomin ytimen kokoa on kielikuvana verrattu ladon seinään. Siihen pitäisi olla helppo osua. Yksikön nimi barni johtuu englannin kielen latoa tarkoittavasta sanasta barn. Kun fyysikot toisen maailmansodan aikana suunnittelivat atomipommia, eräät Purduen yliopiston tutkijat, jotka tutkivat neutronien sirontaa uraaniatomin ytimestä, kuvailivat tätä ydintä muihin ytimiin verrattuna ”suureksi kuin lato”. Tämän vuoksi projektiin osallistuneet fyysikot alkoivat käyttää tätä sanaa (barn) tarkoittamaan 10-24 neliösenttimetrin suuruista yksikköä, joka vastasi suunnilleen uraaniytimen poikkipinta-alaa. Koska projekti oli erittäin salainen, sanalla oli aluksi myös peiteilmaisun luonne, jolla silläkin pyrittiin salaamaan ulkopuolisilta, mitä oli tekeillä. Myöhemmin siitä kuitenkin tuli virallisesti hyväksytty mittayksikön nimi.
On myös arveltu, että termin etymologialla olisi jotakin tekemistä sanonnan "to (not) hit the (broad) side of a barn" kanssa. Tuo viittaa englannin kielen idiomissa siihen, ettei osuta edes haulikolla ladonseinään, eli ollaan "aivan pihalla". Sanonta kuvaa erinomaisesti sitä hämmennystä ja kokeiden vaikeutta, josta atomiytimen malli aikanaan alkoi hahmottua. Myös sitä että kokeet todella ampuivat hiukkasia toisiaan vastaan melko hallitsemattomasti.
<!--
Inverse femtobarn
The "inverse femtobarn" (fb−1) is a measurement of particle collision events per femtobarn. Over a period of time, two streams of particles with a cross-sectional area, measured in femtobarns, are directed to collide. The total number of collisions is directly proportional to the luminosity of the collisions measured over this time. Therefore, the collision count can be calculated by multiplying the integrated luminosity by the sum of the cross-section for those collision processes. This count is then expressed as inverse femtobarns for the time period (e.g., 100 fb−1 in 9 months). Inverse femtobarns are often quoted as an indication of particle collider effectiveness.
Fermilab has produced 10 fb−1 in the last decade.
Usage example
As a simplified example, if a beamline runs for 8 hours (28,800 seconds) at an instantaneous luminosity of 300 × 1030 cm−2s−1 = 300 μb−1s−1, then it will gather data totaling an integrated luminosity of 8,640,000 μb−1 = 8.64 pb−1 during this period. "By next year, collisions will be occurring -- if all continues to go well -- at a rate producing what physicists call one "inverse femtobarn," best described as a colossal amount of information for analysts to ponder." -->
Suomen alle 20-vuotiaiden naisten jalkapallomaajoukkue
Suomen alle 20-vuotiaiden naisten jalkapallomaajoukkue on jalkapallomaajoukkue, joka edustaa Suomea jalkapallon alle 20-vuotiaiden naisten maajoukkuekilpailuissa. Vuonna 2014 joukkueen ikärajana on 1. tammikuuta 1994 ja myöhemmin syntyneet.
Arvokisat
Suomi on ollut mukana alle 20-vuotiaiden MM-kilpailuissa vuonna 2006, jolloin kisat järjestettiin Venäjällä. Joukkue hävisi turnauksessa kaikki kolme otteluaan. Suomi selviytyi myös vuoden 2014 MM-kilpailuihin, jotka pidettiin Kanadassa elokuussa 2014. Paikan lopputurnaukseen hankki Suomen alle 19-vuotiaiden maajoukkue sijoittumalla neljän parhaan joukkoon vuonna 2013 Walesissa käydyissä EM-kilpailuissa.
Erkki Linko
Erkki Edvard Linko (vuoteen 1906 Lindroth, 27. helmikuuta 1893 Tampere – 23. marraskuuta 1966 Tukholma ) oli Radio-orkesterin perustaja ja kapellimestari 1927–1952.
Suomen alle 20-vuotiaiden naisten jalkapallomaajoukkue
MM-joukkue 2014
Kanadassa 5.–24. elokuuta 2014 järjestettävään MM-lopputurnaukseen nimetyt pelaajat.
Erkki Linko
Erkki Linko toimi vuosina 1916–1927 pianistina ja orkesterinjohtajana ravintoloissa ja elokuvateattereissa. Hän opiskeli Helsingin musiikkiopistossa vuosina 1920–1922 ja teki opintomatkan Keski-Eurooppaan vuonna 1930. Linko työskenteli vuosina 1944–1952 myös Yleisradion nuottikirjaston hoitajana ja vuosina 1948–1949 R. E. Westerlundin konserttitoimiston johtajana. Hän vieraili orkesterinjohtajana muiden muassa Latviassa, Tšekkoslovakiassa ja Ruotsissa.
Erkki Lingon veli oli säveltäjä Ernst Linko. Veljesten isä oli kuoronjohtaja Ernst Lindroth ja äidinisä tamperelainen musiikkivaikuttaja Fredrik Lundelin.
Kuoleman areena
Kuoleman areena on vuonna 1994 valmistunut Lang Elliottin ohjaama yhdysvaltalainen toimintaelokuva. Se on vuonna 1989 ilmestyneen Häkin (Cage) jatko-osa.
Juoni
Aasialainen jengi sieppaa Vietnamin sodassa päähänsä vammautuneen Billyn (kehonrakentaja Lou Ferrigno) ja pakottaa tämän osallistumaan teräshäkissä käytäviin vapaaotteluihin. Lapsenmielisestä Billystä tulee rikollispomon (James Shigeta) paras nyrkkitaistelija, joka rakastuu häntä hoitavaan kiinalaistyttöön (Shannon Lee). Billyn ystävä Scott (Reb Brown) saa kuulla tämän olevan elossa ja päättää vapauttaa hänet kahden taistelulajimestarin opastuksella. Lopussa Billy ja Scott kohtaavat toisensa teräshäkissä ja tekevät selvää rikollisten pesästä.
Tuotanto
Kuoleman areena on yksi 1980- ja 1990-lukujen vaihteen lukemattomista taistelulajielokuvista, eikä sellaisenakaan edusta lajityypin terävintä kärkeä. Juoneltaan kömpelön ja toteutukseltaan alkeellisen filmin ainoa vetonaula on huippuunsa bodattu Lou Ferrigno, joka tuhoaa vastustajansa brutaalin väkivaltaisesti. Ferrigno puhuu elokuvassa poikkeuksellisesti omalla äänellään, joka synnynnäisen kuulovian takia on toisinaan vaikeasti ymmärrettävissä.
Suomessa Kuoleman areena on ollut Finnkinon videolevityksessä. Myöhemmin se on ollut saatavissa englanninkielisellä nimellään Global Videon pohjoismaisin tekstein varustettuna DVD-levynä.
Nuoret Vihaiset Miehet
right|400px|thumb|Nuoret Vihaiset Miehet Porissa vuonna 2008. right|200px|thumb|Nuorten Vihaisten Miesten logo Nuoret Vihaiset Miehet on vuonna 1989 perustettu porilainen rock-yhtye. Nuoret Vihaiset Miehet julkaisi ensimmäisen levynsä: "Ananasta ja rauhaa" omakustanteena, toisen, minicd:nsä: ”Prrrkele!?!” yhtye levytti (jo edesmenneelle) porilaiselle Betelgeuze-recordsille, seuraavan pitkäsoittonsa ”Maailmanloppua odotellessa” bändi julkaisi jälleen omakustanteena. Maanantai klo 4.45-minicd:n julkaisusta vastasi taasen helsinkiläinen Saturnus Records. Vuosina 2003-2012 yhtye julkaisi levyjään porilaisen musiikkiyhdistyksen, Karhurock ry:n kautta. Vuodesta 2013 saakka yhtyeen levyt on julkaissut Ulvilalainen Valerian Music joka julkaisi vuonna 2015 yhtyeen koko tuotannon uudelleenmasteroituina versioina digitaalisessa muodossa.
Yhtyeen merkittävin kokoonpanomuutos oli alkuperäisen laulusolistin Make Vettenrannan lähtö yhtyeestä vuonna 2004. Yhtye palasi kuitenkin vuonna 2012 lähes alkuperäiseen, vuoden 1989 kokoonpanoonsa ja nykyinen kokoonpano koostuukin rumpalia lukuun ottamatta yhtyeen alkuperäisjäsenistä.
Nuoret Vihaiset Miehet ovat tehneet jääkiekkojoukkue Porin Ässien kannatuslaulun Patasydän. Levytetyssä versiossa on mukana Yö-yhtyeen laulusolisti Olli Lindholm.
Suomen jääkiekkomaajoukkueelle yhtye teki virallisen kannatuslaulun "Sydän on sinivalkoinen" vuonna 2009, laulun on levyttänyt myös Pate Mustajärvi vuonna 2011.
International Astronautical Federation
thumb|250px|IAF;n jäsenmaat International Astronautical Federation (IAF) on globaali avaruustoiminnan yhdistys, joka perustettiin vuonna 1951. Sen toimisto on Pariisissa. Vuonna 2014 siihen kuluu yli 270 jäsenorganisaatiota 64 maasta. Jäsenet ovat eri maiden avaruusalan seuroja, avaruushallintoja ja avaruusalan yrityksiä.
Saksalainen professori Berndt Feuerbacher on vuonna 2010 IAF:n puheenjohtaja.
IAC-kongressissa jaetaan kolme palkintoa: Allan Emil Memorial Award, Frank Malina Astronautics Medal ja Luigi Napolitano Award.
IAF ja Suomi
Suomen avaruustutkimusseura on ollut IAF-jäsen vuodesta 1964 alkaen. Lapin yliopisto on osallistunut IAF:n toimintaan myöhemmin.
National Motor Museum
National Motor Museum on brittiläinen autoilua esittelevä museo. Se sijaitsee Hampshiren Beaulieussä. Museon kokoelmiin kuuluu 285 ajoneuvoa, sekä autoja että moottoripyöriä ja muita autoiluesineitä. Museon vanhin ajoneuvo on vuodelta 1875.
Stor-Elvdal
Stor-Elvdal on kunta Innlandetin läänissä Norjassa. Stor-Elvdalin kunta (silloinen Store Elvedalen) perustettiin 1. tammikuuta 1838. Sollian kunta yhdistettiin Stor-Elvdaliin 1. tammikuuta 1965. Tammikuussa 2013 tehdyn väestönlaskennan mukaan Stor-Elvdalin kunnassa oli 2 641 asukasta.
Geeniterapia
Geeniterapia eli sairauden hoito tai ehkäiseminen geenien siirron avulla on nopeasti kasvava lääketieteen tutkimusala, jossa pyritään siirtämään haluttuja geenejä potilaan somaattisiin soluihin. Geeniterapiassa siirretyt geenit eivät periydy. Pääkohteena geeniterapiassa on korjata tai korvata muuntuneita geenejä ja säädellä niiden ilmentymistä tai solun signaalin välitystä, säädellä immuunijärjestelmän toimintaa tai saada syöpäsoluja tuhoutumaan hallitusti.
Historia
Geeniterapian mahdollisuuksista ja etiikasta on keskusteltu 1950-luvulta asti.
Science-lehdessä ilmestyi vuonna 1972 artikkeli, jossa kerrottiin geeniterapian periaatteista ja ensimmäisistä yrityksistä. Sen kirjoittajat Theodore Friedmann ja Richard Roblin vastustivat elävillä potilailla tehtäviä kokeita, koska niiden pitkäaikaisia vaikutuksia ei vielä tunnettu, ja ehdottivat eettisen koodiston laatimista. Heidän mielestään geeniterapian tutkimus oli tärkeää mutta vaarallista.
Vuonna 1990 ensimmäinen yhdysvaltalainen ryhmä sai luvan hoitaa neljävuotiaan tytön (Ashanti DeSilva) perinnöllistä vaikeaa immuunipuutosta (ADA-SCID) geeniterapialla. Hoito auttoi, mutta hän saa edelleen vähäistä etsyymikorvaushoitoa. Lääkärien mukaan hän voisi tulla toimeen kokonaan ilman entsyymikorvaushoitoa, mutta siihen liittyviä riskejä ei kannata ottaa.
Jesse Gelsinger on ensimmäinen geeniterapiahoitoon kuollut ihminen. Gelsinger kärsi ammoniakki-aineenvaihduntaan liittyvän geenin mutaatiosta. Mutaation parantamiseksi suunniteltu koe, geeniterapia adenoviruksella, aiheutti Gelsingerille kuolettavan immuunireaktion.
Ensimmäinen länsimaissa kaupalliseen myyntiin hyväksytty geeniterapiavalmiste, alipogeenitiparvoveekki, hyväksyttiin EU:ssa vuonna 2012.
Menetelmät
Geeniterapiassa käytettyjä vektoreita eli kuljettimia ovat yleisemmin virukset tai lipidit-pohjaiset vektorit. Viruksista tunnetuimpia ovat adeno-, herpes, AAV, retro-, Semliki forest, bakulo- ja lentivirukset.
Myös sellaisia menetelmiä, joissa ei käytetä viruksia, tutkitaan paljon. Suoraviivaisin näistä on ”paljaan DNA:n menetelmä”, jossa DNA-molekyylin pinnalta poistetaan histonit ennen kuin se ruiskutetaan kudokseen.
Geeniterapia Suomessa
Suomalaisia geeniterapia-tutkijoita on Seppo Ylä-Herttuala, jonka ryhmä on kehittänyt kardiovaskulaarista geeniterapiaa. Ark Therapeutics valmistaa pahanlaatuisten aivokasvainten hoitoon käytettävää rekombinattista adenovirusta.
Sfax (kuvernementti)
Sfax on yksi Tunisian 24 kuvernementista. Se sijaitsee Keski-Tunisiassa Välimeren rannikolla ja sen pääkaupunki on Sfax. Kuvernementissa on 955 421 asukasta (vuonna 2014) ja sen pinta-ala on 7 545 neliökilometriä. Kuvernementtiin kuuluvat Kerkennasaaret.
Anetoli
pienoiskuva|[[Pastis-alkoholijuoman valkoinen väri johtuu siihen sekoitetun veden aiheuttamasta anetolin sakenemisesta.|alt=]] Anetoli on aromaattinen orgaaninen yhdiste. Yhdistettä käytetään aromiaineena, hajusteena ja orgaanisen kemian synteeseissä. Yhdiste esiintyy myös kukkien tuoksuissa ja semiokemikaalina eliöiden viestinnässä.
Ominaisuudet
Anetoli on huoneenlämpötilassa väritöntä nestettä. Anetolilla on cis- ja trans-isomeerit joista trans-isomeeri on stabiilimpi. Yhdiste on veteen liukenematonta, mutta liukenee moniin orgaanisiin liuottimiin, esimerkiksi etanoliin, dietyylieetteriin, asetoniin ja kloroformiin. Anetolilla on anismainen tuoksu ja se on makeaa. Anetolia esiintyy useiden kasvien eteerisissä öljyissä. Erityisesti sitä on anisruohossa, fenkolissa, tähtianiksissa ja mäntyöljyssä.
Valmistus ja käyttö
Anetolia voidaan eristää kiteyttämällä fenkoli- tähtianis- ja mäntyöljyistä. Mäntyöljyä voidaan myös käsitellä emäksellä, jolloin sen sisältämä estragoli isomeroituu anetoliksi. Anetolia valmistetaan myös synteettisesti. Tyypillisin synteettinen tapa on anisolin ja propanoyylikloridin välinen Friedel–Crafts-asylointireaktio, jota seuraa karbonyyliryhmän pelkistys alkoholiksi ja eliminaatioreaktio hapon avulla.
Anetolia käytetään elintarviketeollisuudessa anisaromina ja sitä voidaan lisätä esimerkiksi alkoholijuomiin. Lisäksi sitä käytetään hajusteissa, hammastahnoissa, suuvesissä, valokuvauskemikaalina, limaa irrottavien vaikutusten vuoksi yskänlääkkeissä ja anisaldehydin valmistamiseen hapettamalla typpihapon tai kromiyhdisteiden avulla.
Douglasin piirikunta (Minnesota)
200px|thumb|Douglasin piirikunnan sijainti Douglasin piirikunta on Minnesotan osavaltiossa Yhdysvalloissa sijaitseva piirikunta. Piirikunnan asukasluku oli vuoden 2010 väestönlaskennassa 36 009. Hallinnollinen keskus on Alexandrian kaupunki.
Di-isopropyylitryptamiini
Di-isopropyylitryptamiini eli DiPT on hallusinogeeninen tryptamiini jolla on erityislaatuinen vaikutus. Suurin osa hallusinogeeneistä aiheuttaa hallusinaatioita - näkyviä harha-aistimuksia - DiPT vaikuttaa pääasiassa kuuloon.
DiPTiä on ehdotettu avuksi neurologisiin tutkimuksiin sen voimakkaasti kuuloon vaikuttavien ominaisuuksien vuoksi.
DiPTiä käyttäneet henkilöt voivat kokea erittäin korkea- ja kovaäänisiä harha-aistimuksia jotka voivat kestää viikkoja, ja ovat yleensä äärimmäisen epämiellyttäviä. Se saattaa myös aiheuttaa painetta sisäkorvaan, joka voi olla kivuliasta.
Forensinen vanhurskauttaminen
Forensinen vanhurskauttaminen on Martti Lutherin oppilaan Philip Melanchthonin (1497–1560) edelleenkehittämä, alun perin Lutherin kehittelemä käsitys vanhurskaudesta. Melanchtonin perusajatuksena oli, että Jumalan tuomio ihmisen vanhurskaudesta tapahtuu taivaallisessa oikeudessa eikä ihmisellä ole mahdollisuutta vaikuttaa siihen.
Di-isopropyylitryptamiini
Ainetta kerran käyttäneet eivät yleensä käytä sitä toistuvasti epämiellyttävien vaikutusten vuoksi.
Forensinen vanhurskauttaminen
Forenssinen vanhurskauttamisoppi
Yksi Lutherin reformaation teemoista oli, että ihminen ei voi vanhurskauttaa itseään vaan vanhurskaus itsessään on Kristuksen ”vierasta vanhurskautta”. Vanhurskauttaminen tapahtuu pelastavan uskon kautta. Pelastavan uskon tunnusmerkkejä olivat uskon varaan jättäytyminen, usko Kristuksen syntymään ja uhrautumiseen ihmistä varten ja se, että usko itsessään on vanhurskauttava lahja Jumalalta. Tämän lahjan avulla syntinen pääsee yhteyteen Jumalan kanssa. Melanchthon vei tätä ajatusta eteenpäin ja muodosti forenssisen vanhurskauttamisen. Termillä forenssinen viitataan latinan kielen sanaan forum, joka tarkoittaa pihaa tai markkinapaikkaa ja joka antiikin Rooman aikana toimi myös oikeuden näyttämönä. Kyse on nimensä mukaisesti siis oikeusopillisesta vanhurskauttamisesta.Forenssinen vanhurskauttaminen jää kokonaan ihmisen ulkopuolelle, samoin kun Lutherin ajattelussa. Jumala jakaa vanhurskauttamisessa taivaallista oikeutta jonka syntinen voi vain ottaa vastaan. Suurin ero Lutheriin oli se, että Lutherin käsityksessä Kristuksen ”vieras vanhurskaus” ikään kuin sulkee uskovan syntisen itseensä. Melanchthonin suoraviivaisempi tulkinta oli, että vanhurskautus on Jumalan jakamaa eikä liity vapaaseen tahtoon tai aktiiviseen uskoon.
Vastaanotto
Huolimatta Melanchthonin painotuksien kiistanalaisuudesta reformaatioliikkeen sisällä, forenssisen vanhurskauttamisen ajatus otettiin vastaan hyvin yksimielisesti. Liikkeen ulkopuolella ajatus poikkesi katolisen kirkon kannasta niin voimakkaasti, että se loi määrittävän eron katolisen ja protestanttisen uskon välille. Trenton kirkolliskokouksessa katolinen kirkko päätti säilyttää Augustinuksen (354–430) opin vanhurskaudesta sekä ulkoisena lahjana että sisäisenä prosessina, toisin sanoen uskova tehdään vanhurskaaksi ja ihminen myös itse muuttuu kohti vanhurskautta. Melanchthon käsitti tämän sisäisen muutoksen vanhurskauttamisesta erilliseksi ”pyhitykseksi”.
ClickHole
320px|pienoiskuva|ClickHolen logo ClickHole on The Onionin omistaman G/O Median satiirinen verkkosivusto, joka parodioi BuzzFeedin kaltaisia klikkiotsikoihin keskittyviä sivustoja. ClickHole julkistettiin 12. kesäkuuta 2014. Kriitikoiden mukaan syvemmällä tasolla ClickHole havainnollistaa sosiaalisessa mediassa olevan sisällön "pinnallista luonnetta".
Vuonna 2020 verkkosivuston osti Cards Against Humanity -yhtiö.
Sisältö
ClickHolessa toimivat journalistit (eli ClickHole-tiimi) tapaavat säännöllisesti aivoriihessä miettiäkseen uusia ideoita ja aiheita joista kirjoittaa. Tiimi käyttää sosiaalisesta mediasta löytämäänsä sisältöä inspiraationa aiheille, joita satirisoida. Tämä sisältö muistuttaa yleensä klikkiartikkeleita, joita jaetaan paljon. ClickHole varmistaa että sen työntekijät kiinnittävät huomiota siihen miten jokaista aihetta käsitellään satiirisesta näkökulmasta siten, että ideat ilmaistaan onnistuneesti. On myös paljastettu, että ClickHole-tiimi kokeilee vielä eri ideoita nähdäkseen mitkä yleisö ottaa parhaiten vastaan.
ClickHolessa julkaistua sisältöä jaetaan myös sosiaalisessa mediassa, esimerkiksi Facebookissa, YouTubessa, Instagramissa, Twitterissä, Tumblrissa ja Pinterestissä.
Helmikuussa 2017, ClickHole vaihtoi nimensä väliaikaisesti Cruftiksi. Vaihto oli selittämätön, ja alkuperäinen nimi vaihdettiin takaisin seuraavana päivänä.
17. toukokuuta 2017 ClickHolen nimi muutettiin PatriotHoleksi ja se julisti olevansa (suom.) "ainoa viraali mediasivusto tarpeeksi rohkea HUUTAAKSEEN OIKEISTA amerikkalaisista" ja (suom.) "Internetin viimeinen kannanotto vasemmistolaisen median tyranniaa vastaan". Ollessaan PatriotHole, ClickHolen journalistinen tyyli muuttui konservatiivisia uutissivustoja, esim. Breitbartia ja InfoWarsia, muistuttavaksi. Sivun logo muuttui PatriotHole-aikana oranssista spiraalikuviosta valkoiseksi, oranssiviivaiseksi kotkaksi. Kaksi päivää myöhemmin, sivu muutettiin ennalleen, mutta PatriotHolesta tuli kuitenkin erillinen osa ClickHolea.
Elokuun 29. päivänä 2017, PatriotHole esitteli Doug Baxterin eponyymisen nettisarjansa juontajaksi. Sarja alkoi syyskuun 6. päivänä 2017. Nettisarjan tärkeänä osana on Baxterin parodia salaliittoteoristi Alex Jonesista.
Toukokuun 9. päivänä 2018, ClickHole julkaisi uuden liberaaliteemaisen sivuston nimeltä ResistanceHole.
Vastaanotto
ClickHolen alkuperäisyyttä on kritisoitu. On väitetty, että ClickHole käytti Upworthya, The Huffington Postia ja BuzzFeedia inspiraationa artikkeleihinsa, diaesityksiinsä and kyselyihinsä. Sata päivää julkaisunsa jälkeen, Clickhole keräsi paljon ylistystä bloggaajilta ja The Onion -nettisivun lukijoilta. 36% prosenttia Clickholen tietoliikenteestä syntyi Facebookin kautta tehdyn jakamisen takia.
Di-isopropyylitryptamiini
TiHKAL-kirjan mukaan annostus on 100-250 mg suun kautta ja kesto 2-4 tuntia. Täydet vaikutukset ilmenevät noin 1 tunnin jälkeen annoksen ottamisesta. Poltettaessa 8 mg annos alkavat vaikutukset noin 8 minuutissa.
ClickHole
Vastaanotto
Nyt ClickHolen formaattia jäljittelevät satiiriset yliopistolehdet kuten The Michigan Every Three Weekly ja The Georgetown Heckler.
Monet kirjoittajat ennustivat ClickHolen tulevan olemaan pitkäaikainen menestys, koska sen sisältö on jatkuvasti ollut luovaa ja tähdätty laajalle yleisölle. Kirjoittajat olettivat tämän toteutuvan, kunhan ClickHolen yleisö ymmärtää, että ClickHole parodioi klikkiotsikoita, mutta ei itse luo niitä.
Julkkisten kautta saatu huomio
ClickHole sai uusia lukijoita, kun näyttelijä/ohjaaja George Takei mainitsi ClickHolen virallisen Facebook-käyttäjänsä julkaisussa sen jälkeen kun ClickHole-tiimi julkaisi hänelle omistetun artikkelin (artikkelin nimi suom. "10 asiaa joista toivomme George Takein pitävän tarpeeksi jakaakseen tämän listan") ja yritti ottaa häneen jatkuvasti yhteyttä sosiaalisen median kautta. Toisessa tilanteessa Robert Downey Jr.'n Facebook-käyttäjä julkaisi linkin artikkeliin (suom. "Miltä Robert Downey Jr. näyttäisi tänä päivänä"), jossa näyttelijä, oltuaan useita vuosia kuolleena, ilmoittaa (suom.): "Yritän aina uhmata odotuksia".
Kiistelyt
Monet sosiaalisen median käyttäjät ovat ottaneet ClickHolessa olevia artikkeleita tosissaan ja ilmaisseet vihaansa ja hämmennystään Internetissä.
Hämmennystä on aiheutunut myös siitä, mikä Clickholen satiirin tavoite on; The Guardian-lehden artikkelin mukaan on epäselvää, onko ClickHole (suom.) "satiiri klikkiartikkeleista vai hyvää satiiria klikkiartikkeleiden muodossa".
Marjorie Grene
Grene valmistui alun perin eläintieteestä Wellesley Collegesta. Hän väitteli filosofian tohtoriksi Harvardin yliopistosta (Radcliffe College).
Grene opiskeli Saksassa Martin Heideggerin ja Karl Jaspersin kanssa, ja jätti Saksan vuonna 1933. Hän oli Tanskassa vuonna 1935, ja toimi tämän jälkeen Chicagon yliopistossa. Menetettyään virkansa siellä toisen maailmansodan jälkeen hän vietti 15 vuotta kotiäitinä ja maanviljelijänä.
Supertulivuori
[[Kuva:Supervolcano World Map.png|thumb|right|500px|Tunnetut supertulivuoret kartalla:
Purkautuessaan supertulivuori päästäisi sisuksistaan ilmaan valtavan pilven, joka saisi aikaan maailmanlaajuista tuhoa. Purkaus voisi aiheuttaa jopa ydintalven eli purkaustuotteet pimentäisivät auringon valoa laskien maapallon pintalämpötilaa. Lämpötilan lasku olisi noin neljä celsiusastetta.
Supertulivuoren käsite on tullut 2000-luvulla geologiseen ja vulkanologiseen käyttöön, ja se alkoi yleistyä selvästi BBC:n ja Discoveryn tuottaman Supertulivuori-televisioelokuvan jälkeen.
Määritelmä ja yleisyys
Supertulivuorella ei ole yksiselitteistä määritelmää, mutta sillä yleensä Yhdysvaltain geologian tutkimuskeskuksen mukaan viitataan tulivuoriin, jotka ovat jossain vaiheessa purkautuneet sellaisella voimakkuudella, että se olisi VEI-indeksin korkeimmassa eli kahdeksannessa luokassa. VEI-astekossa on monia kriteeriä, joista yleisin on purkausmateriaalin määrä. Tämä on mahdollista arvioida myös kymmeniä tuhansia vuosia sitten tapahtuneista purkauksista. VEI 8 -purkauksessa tulivuoresta leviää yli tuhat kuutiokilometriä purkausmateriaalia.
Supertulivuori on nimityksenä hieman harhaanjohtava, sillä supertulivuoretkin ovat historiansa aikana purkautuneet useasti paljon pienemmällä voimalla. Sen takia vulkanologi Erik Klemetin mukaan superpurkaus olisi kuvaavampi termi. VEI 8 -luokan purkauksia ei ole tapahtunut ainuttakaan holoseenin aikana. Viimeisin tulivuori, joka purkautui niin suurella voimalla oli Toba 74 000 vuotta sitten.
Termin historia
Supertulivuori on tullut geologiseen nimistöön vasta 2000-luvulla, ja ensimmäisen kerran sanaa käytettiin muistaa yhteyksissä. Ensimmäinen tunnettu viittaus on Helen Bridgemanin matkakirjasta, jossa kirjoittaja ei edes tarkoita sanalla purkausta. F. M. Byers käytti vuonna 1949 termiä supertulivuori ensimmäisen kerran geologisessa yhteydessä, mutta hän viittasi Oregonin Kolmen sisaren aiemmin muodostamaan hypoteettiseen Mount Multnomah -tulivuoreen.
Byersin jälkeen sanaa käytettiin 1900-luvun lopulla muutamia kertoja, mutta sana alkoi kiertää laajasti vasta 2000-luvulla. Toimittaja David Keys ehdotti vuonna 2000 julkaisemassaan kirjassa Catastrophe vuoden 535 maailmanlaajuisen kylmenemisen johtuneen tulivuorenpurkauksesta. Samana vuonna BBC:n Horizon-televisio-ohjelman jaksossa käsiteltiin supertulivuoria. Vuoden 2002 jälkeen sana alkoi jo olla yleisessä käytössä mediassa, ja geologisessa yhteydessä se oli Bulletin of Volcanology -tiedejulkaisun avainsanana se oli vuonna 2004 julkaistussa artikkelissa ”The size and frequency of the largest explosive eruptions on Earth”.
Termin käyttö oli yleistynyt jo 2000-luvun ensimmäisten vuosien aikana, mutta vuonna 2005 ilmestynyt dokudraaman Supertulivuori jälkeen sen käyttö alkoi yleistyä nopeasti. BBC:n tiedeohjelmat alkoi vuonna 2003 tuottaa ohjelmaa. Noin 5,5 miljoonaa dollaria maksanut televisioelokuvaa oli tuottamassa myös muun muassa Discovery Channel ja NHK. Siinä kuvataan lähitulevaisuudessa tapahtumaa kataklysmiä, joka oli mallinettu 2,1 miljoonaa vuotta sitten purkautuneen Huckleberry Ridgen perusteella.
Digimon Savers 3D: The Digital World in Imminent Danger!
Digimon Savers 3D: The Digital World in Imminent Danger! on 3. lokakuuta 2009 julkaistu lyhytelokuva ja kymmenes Digimon-elokuva. Elokuvan kesto on seitsemän minuuttia.
Juoni
Agumon, Gaomon ja Lalamon päättävät siirtyä digitaaliseen maailmaan ja päätyvät alueelle, joka muistuttaa teemapuistoa, jossa on monia muitakin Digimoneja, mukaan lukien Calumon, joka päättää seurata heitä. Hypättyään vuoristoradan vaunua muistuttavaan ajoneuvoon, Agumonin kauheat ajotavat johtavat heitä ympäri vierekkäisiä paikkoja, mukaan lukien ulos kalliolta, läpi luolastojen, tulivuoren, jäätyneen kallion, ahdistuneen alueen ja laskeutumiseen Dark Areaa muistuttavalle alueelle. He havaitsevat, että Armageddemon hajottaa ja absorboi dataa alapuolellaan olevaan mustaan aukkoon. Agumon ja Gaomon kehittyvät GeoGreymoniksi ja Gaogamoniksi ja taistelevat Armageddemonia vastaan Calumonin käyttäessä voimiaan neutraloidakseen mustan aukon. Kun Armageddemon on voitettu, sen kehosta koostuvat Kuramonit palauttavat alueen takaisin normaaliksi.
Supertulivuori
Termin historia
Geologinen tunnustus supertulivuorelle tuli vuonna 2008, kun Geochemical Societyn Elements-julkaisussa oli erikoisnumero, joka käsitteli supertulivuoria. Numeron kirjoittajissa oli monia arvostettuja vulkanologeja ja petrologeja.
Supertulivuoria
Supertulivuoria on erityyppisiä. Yellowstone on niin sanotulla ”kuumalla pisteellä”, missä magmaa nousee syvältä Maan sisältä. Sumatran Toba on puolestaan alityöntövyöhykkellä. Tulivuorityypistä huolimatta superpurkaukseen tarvitaan valtavasti magmaa sekä myös painetta, joka saa magman purkautumaan.
Novaran taistelu (1849)
Novaran taistelu oli Sardinian kuningaskunnan ja Itävallan välillä maaliskuussa 1849 käyty taistelu. Se oli osa Italian vallankumoussotaa ja Italian yhdistymistä. Täyden vuorokauden kestänyt taistelu päättyi Sardinian raskaaseen tappioon Piemonten (Sardinia) armeijan vetäytymiseen. Maan kuningas Kaarle Albert luopui kruunustaan poikansa Viktor Emanuel II:n hyväksi. Taistelu oli sodan viimeinen ja osoitti, ettei Sardinia voinut voittaa Itävaltaa yksin.
Supertulivuori
Tunnetut VEI-8-luokan supertulivuoret
VEI-8-luokan supertulivuori purkaa ulos yli 1 000 km³ tuliperäistä materiaalia. Suurin tunnettu purkaus oli La Garita -kalderan synnyttänyt purkaus San Juan -vuorilla Coloradon osavaltiossa Yhdysvalloissa noin 28 miljoonaa vuotta sitten.
Yellowstone
thumb|[[Yellowstonen kalderan poikkileikkaus. Sula magma alinna punaisella.]] Yellowstonen alueella on syntynyt valtavissa räjähdysmäisissä tulivuorenpurkauksissa kattilalaaksoja, kalderoita, 0,6–0,8 miljoonan vuoden välein.
Alueella on paljon kuumia lähteitä, kuplivia muta-altaita ja geysirejä sekä fumaroleja ynnä muita merkkejä tulivuoritoiminnasta.
Alueen suurin kaldera on 80 kilometriä pitkä ja 50 kilometriä leveä. Tälle alueelle tiedetään maan syvyyksistä nousevan uutta magmaa jatkuvasti ja on odotettavissa, että Yellowstonen suurkalderassa tapahtuu joskus purkaus.
Tibidabo
thumb|Tibidabon huvipuisto thumb|Sagrat Corin kirkko Tibidabo on vuori Barcelonan kaupungin läheisyydessä. Vuorella sijaitsee huvipuisto sekä kirkko.
AFI:n 100-vuotissarjan 100 jännittävintä elokuvaa
AFI:n 100-vuotissarjan 100 jännittävintä elokuvaa on neljäs American Film Instituten 100-vuotissarjan osa, joka julkaistiin 12. kesäkuuta vuonna 2001 CBS-kanavalla, jonka juonsi Harrison Ford. Seuraavaan listaan on listattu 100 jännittävintä yhdysvaltalaista elokuvaa.
Erkki Salonoja
Erkki Aleksanteri Salonoja (18. joulukuuta 1917 Uskela – 25. joulukuuta 1987 Budapest, Unkari) oli suomalainen liikemies ja kauppaneuvos (1977), joka perusti Helsingin Kauppiaat Oy:n ja työskenteli sen toimitusjohtajana.
Salonoja kasvoi pienviljelijäperheessä ja työskenteli kansakoulun käytyään maa- ja metsätöissä. Hän muutti parikymmenvuotiaana Tammisaareen veljensä luo, jolla oli liha-alan liike. Perehdyttyään veljensä liikkeessä liha-alaan ja kaupankäyntiin hän perusti maataloustuotteita myyvän liikkeen Saloon talvisodan jälkeen.
Helsingin Kauppiaat
Vuonna 1949 hän perusti Helsingin Eerikinkadulle pienen tukkuliikkeen Helsingin Kauppiaat Oy:n jonka lyhenteeksi vakiintui HK. Liikkeen osakkaisiin kuului muun muassa Kaarle Sorkio, josta tuli myöhemmin Keskon johtaja. HK:n pääartikkeleita olivat lihatuotteet, mutta myös vihannekset kuuluivat valikoimiin. HK myi myös pienen salolaisen makkaratehtaan tuotteita.
Liiketoiminnan laajetessa Salonoja osti ensimmäisen kerroksen tilat Sörnäisistä Vanhalta Talvitieltä Helsingin Tukkutorin reunalta. Vähitellen 1950-luvun loppupuolella HK:n toiminta laajeni koko taloon.
HK Sininen Lenkki
Eerikinkadulla ollessaan Salonoja osti Salosta pienen makkaratehtaan, jonka tuotteita liike myös myi. Sörnäisiin muuton jälkeen HK ryhtyi valmistamaan makkaraa itse. Merkittäväksi tekijäksi osoittautui Salonojan palkkaama makkaramestari Urho Hirvonen, jonka kehittämän reseptin mukaan HK Sininen Lenkki sai alkunsa vuonna 1963. Makkaran kuoreksi löytyi ulkomailta teollisesti valmistettu luonnonsuolen vaihtoehto, joka mahdollisti edullisen hinnan. Hirvosen reseptin makukin osui kohdalleen. Hän pystyi aistimaan ja analysoimaan luontaisesti niin lihan kuin mausteidenkin hienoimmat sävyt. Hänellä oli ylivoimainen kyky yhdistää makuja toisiinsa ja saada aikaan herkullisia tuotteita. Sana sininen tuli sinisellä painetusta lenkkimakkara-merkinnästä. Sisartuote oli Kiuaslenkki, jossa merkintä oli punaisella. Kielenkäyttöön vakiintui ”sininen” ja ”punainen” kauppiaiden tilatessa ja asiakkaiden ostaessa. Lopulta HK Sinisen nimi virallistettiin ja rekisteröitiin tavaramerkiksi 1980. Se on ollut kauan Suomen suosituin lenkkimakkara, jota valmistettiin huippuaikoina jopa 12,5 miljoonaa kiloa vuodessa.
Joidenkin makkaran ystävien mielestä HK Sininen Lenkki on huonontunut sen jälkeen, kun sen rasva- ja suolapitoisuutta muutettiin. Sitä on myös halveksittu massaelintarvikkeena. Se on kuitenkin noussut Fazerin Siniseen verrattavaksi brändiksi, joka kuuluu suomalaiseen arkeen.
Työnantajana
Salonoja osallistui Lihateollisuusyhdistyksen ja Vähittäiskauppiasyhdistyksen toimintaan, mutta ei johtopaikoilla. Hän ei liittynyt Elintarviketeollisuusliittoon, mikä ärsytti kollega-kilpailijoita. Sen sijaan hän ystävystyi Suomen Elintarviketyöläisen liiton puheenjohtajan Arvo Hautalan kanssa. Hän hoiti palkka-asiat niin, että ne olivat hiukan muita edellä. Hän saattoi antaa pyytämättä palkankorotuksen esimerkiksi omakotitaloa rakentavalle työntekijälleen. Tällaisesta menettelystä muut alan johtajat eivät pitäneet, mutta Salonoja välttyi tällä tavoin suuremmilta työtaisteluilta. Lihamiehet olivat toisaalta toistensa pahimpia kilpailijoita, toisaalta kohtaamiset samoilla Sörnäisten kulmilla yhdistivät. He istuivat porukalla samoissa ravintoloissa. Salonojasta kerrotaan, että vaikka alkoholia saattoi kulua runsaasti, hän muisti aamulla edellisen illan keskustelut ja sen, mitä niissä oli sovittu.
Yrityskauppoja
Salonoja myi neljänneksen HK:n osakkeista 1959 Keskolle ja toisen neljänneksen Tuottajain Lihakeskuskunnalle (TLK). Uudet omistussuhteet aiheuttivat pelkoa siitä, että TLK ryhtyisi jäsentensä kilpailijaksi. TLK myi neljänneksensä HK:sta Keskolle, joka kaupan jälkeen omisti puolet HK:sta. HK sai markkinakanavan ja Kesko varman tavarantoimittajan.
Etelä-Suomessa lihantoimittajista käytiin kovaa kilpailua. Maataloustuottajain Keskusliitto (MTK) suositteli jäsenilleen pysymistä omien osuustoiminnallisten teurastamojen lihantoimittajina. HK laajensi lihanhankintaa ostamalla 1967 Kauhajoella toimineen Maan Liha Oy:n osakkeet ja perustamalla Turkuun hankintaosaston. Forssaan rakennettiin vientiteurastamo ja lihanleikkaamo 1975. Helsingin Kauppiaat oli silloin Suomen suurin lihanjalostusyritys. Lihaa meni myös vientiin, varsinkin Neuvostoliittoon. Oli kuitenkin päätösten aika. Salonojalla oli synnynnäinen sydänvika, joka vaivasi. Omasta takaa ei ollut jatkajaa, ja Sörnäisten kiinteistö oli tiensä päässä.
Kesko ja muut kaupan keskusliikkeet olivat kypsyneet luopumaan omasta teollisuudesta. Osuusteurastamojen puolella oli hyväksytty keskusliikkeen mukaan lähtö myös lihanjalostukseen. Niinpä vuonna 1975 toteutui kauppa, joka oli 1959 peruuntunut. TLK osti Helsingin Kauppiaat ja muut Salonojan ja Keskon lihayritykset. Kauppa merkitsi sitä, että Kesko irrottautui omasta lihanhankinnasta ja lihanjalostuksesta. TLK alkoi siirtää Sörnäisten tuotantoa isompiin tiloihin Vantaalle, ja Erkki Salonoja luopui liikkeen johdosta.
Ylikorkotalletukset
Salonoja sai yrityksensä myynnistä huomattavat tulot, jotka hän sijoitti uuteen yritykseen, perustamaansa Erja-Kiinteistöt Oy:hyn. Sen toimiala oli rakennus-, korjaus- ja sijoitustoiminta. Hän paneutui muihinkin sijoitusmarkkinoihin. Niiden yksi muoto olivat osuuskassojen ja säästöpankkien niin sanotut ylikorkotalletukset. Verottaja puuttui niihin jälkikäteen, ja pitkien oikeusjuttujen jälkeen Salonoja, jolla oli maan suurimmat talletukset, tuomittiin 1982 puolentoista vuoden ehdottomaan vankeusrangaistukseen. Hän istui tuomiosta seitsemän kuukautta, kunnes tasavallan presidentti Mauno Koivisto armahti hänet keväällä 1985.
Yksityiselämä
Salonoja oli avioliitossa Kaarle Sorkion tyttären Ullan kanssa. Avioliitto oli lapseton. Hän kuoli lomamatkalla Budapestissä jouluaamuna 1987 juuri 70 vuotta täytettyään. Hän oli testamentannut omaisuutensa veljensä Maurin pojanpojalle Jussi Salonojalle, jonka käyttöön perintö siirtyi 2001 hänen täytettyään 25 vuotta. ”Miljonääri-Jussi” omisti muutaman vuoden ajan jääkiekkojoukkue Espoo Bluesin, joka sisältää nimessään viittauksen siniseen.
Salonojan kuoleman jälkeen Tuottajain Lihakeskuskunta lakkautettiin 1991. Suurimmat lihatalot LSO Osuuskunta ja Itikka jakoivat tuotantolaitokset ja tuotemerkit, jolloin syntyivat Atria Oyj ja HKScan Oyj. Jälkimmäinen nimi kantaa muistoa Salonojan vähäisestä alusta suuryritykseksi kasvaneesta lihakaupasta.
Louis Archinard
thumb|upright|Louis Archinard. Louis Archinard (11. helmikuuta 1850 Le Havre – 8. toukokuuta 1932 Villiers-le-Bel) oli ranskalainen siirtomaa-ajan kenraali.
Archinard syntyi protestanttiseen opettajaperheeseen ja valmistui Palaiseaun polyteknisestä koulusta. Hän liittyi laivaston tykistöön juuri ennen Saksan–Ranskan sotaa. Vuosina 1876–1878 Archinard toimi asevaraston kapteenina Saigonissa ja vuonna 1880 hänet lähetettiin ensimmäisen kerran Länsi-Afrikkaan. 1880-luvun alussa Archinardista tuli Ranskan Länsi-Afrikan laajentamista suunnitelleen Gustave Borgnis-Desbordesin upseeripiirin jäsen. Hän palasi Afrikkaan Ylä-Senegalin ylikomendanttina vuonna 1888 ja valloitti Ségoun vuonna 1890. Samana vuonna Archinard nimitettiin Ranskan Sudanin ylikomendantiksi ja myöhemmin varakuvernööriksi. Hän yritti pystyttää uudelleen Segun bambaravaltakunnan, johti viimeisten tukulorikaupunkien valtausta ja palasi vuonna 1893 Ranskaan, jossa hän suunnitteli Samori Tourén mandinkavaltakunnan tuhoamista. Myöhemmin hän suunnitteli Joseph Gallienin johtamaa Madagaskarin valtausta ja saatuaan vuonna 1897 ylennyksen kenraaliksi toimi prikaatinkomentajana Kotšinkiinassa.
Archinard muistetaan Ranskan Sudanin valloittajana ja epäsuoran alkuasukashallinnon kehittäjänä. Hän oli keskeisiä toimijoita armeijan imperialismissa, joka väheksyi siviiliviranomaisten määräyksiä.
Trifluorimeskaliini
Trifluorimeskaliini (TF-M) on hallusinogeeninen fenetyyliamiini ja meskaliinin muunnos, jossa trifluorometoksiryhmä on korvannut keskeisen metoksiryhmän meskaliinista.
Aineen kehitti ensimmäisen Daniel Trachsel vuonna 2011, lukuisten muiden samankaltaisten kemikaalien kanssa.
Trifluorimeskaliinin havaittiin olevan yksi voimakkaimmista kemikaaleista tässä ryhmässä, ja sen annostukseksi on raportoitu 15–40 mg, 60 mg ollessa "voimakas yliannostus". Se on hidasvaikutteinen, mutta vaikutukset voivat kestää jopa 14–24h tai pidempään.
Sør-Odal
Sør-Odal on kunta Innlandetin läänissä Norjassa. Sør-Odalin kunta (silloinen Søndre Odalen) perustettiin 1. tammikuuta 1838. Tammikuussa 2013 tehdyn väestönlaskennan mukaan kunnassa oli 7 806 asukasta.
Leela James
thumb|Leela James Leela James (s. 26. kesäkuuta 1983) on afroamerikkalainen soul-muusikko.
Chainsmoker
Chainsmoker oli elektrockjazzdiskotrio, jossa soittivat Janne Westerlund, kitara, Pekka Jääskeläinen, basso, ja Killi Härkönen, saksofoni. Yhtye julkaisi kaksi albumia, joiden musiikkia on kuvailtu konerockiksi ja 80-luvun new wave/technoksi. Westerlund ja Jääskeläinen olivat yhtyeen kantavat voimat, ja he perustivat sen edellisen yhtyeensä Sweetheartin jatkoksi.
Leela James
Jamesin esikoisalbumi A Change Is Gonna Come julkaistiin Warner Bros.in kautta 21. kesäkuuta 2005. Albumi sai melko hyvän vastaanoton ja nousi Billboard 200 -listan 148. sijalle. Ensimmäisen viikon aikana Jamesin levyä myytiin yhteensä yli 15 000 kappaletta.
James on julkaissut singlet "Music", "Don't Speak", "Good Time" ja "My Joy".